ప్రత్యర్థులు కలిసిన వేళ - Sheila Dikshit Meets Arvind Kejriwal - EENADU
సార్వత్రిక ఎన్నికల్లో ఘోర పరాభవం అనంతరం
దిల్లీ: ఎన్నికల రణరంగంలో నువ్వా నేనా అన్నట్లు తలపడి, ఘోర పరాభవాన్ని మూటగట్టుకున్న దిల్లీ ముఖ్యమంత్రి అరవింద్ కేజ్రీవాల్, మాజీ ముఖ్యమంత్రి షీలా దీక్షిత్ బుధవారం సమావేశమయ్యారు. మరో ఎనిమిది నెలల్లో దిల్లీలో అసెంబ్లీ ఎన్నికలు జరగనున్న నేపథ్యంలో వారి సమావేశం ప్రాధాన్యం సంతరించుకుంది. ఆ సమయంలో ఆమె వెంట కొంతమంది కాంగ్రెస్‌ నాయకులు కూడా ఉన్నారు. దిల్లీ ముఖ్యమంత్రి ఇంట్లో సమావేశమైన వారు దేశ రాజధానిలో నెలకొన్న కరెంటు, నీటి సమస్యలపై చర్చించారు. దిల్లీ ప్రజలు ఎదుర్కొంటున్న కరెంటు సమస్యలు తీర్చకుండా, ప్రజలను మభ్యపెడుతుందంటూ కేజ్రీవాల్‌ ప్రభుత్వం మీద షీలా దీక్షిత్ గత శనివారం విమర్శలు చేసిన సంగతి తెలిసిందే. వచ్చే ఆరు నెలల కాలానికి ప్రజల కరెంటు బిల్లులు మాఫీ చేయాలని ఆమె డిమాండ్ చేశారు.
వరుసగా మూడు సార్లు ముఖ్యమంత్రిగా పనిచేసిన షీలాను గద్దె దింపి, 2013లో అరవింద్ కేజ్రీవాల్ దిల్లీ ముఖ్యమంత్రి పీఠం ఎక్కారు. ఇదిలా ఉండగా.. ఈ ఏడాది జరిగిన సార్వత్రిక ఎన్నికల్లో దిల్లీలో పొత్తు కోసం కాంగ్రెస్‌, ఆప్‌ మధ్య అనేక తర్జనభర్జనలు జరిగి చివరకు ఎలాంటి పొత్తు లేకుండా ఇరు పార్టీలు ఎన్నికల బరిలో దిగాయి. అయితే భాజపా దేశ రాజధానిలోని ఏడు పార్లమెంటరీ స్థానాలు గెలుచుకొని, విజయ ఢంకా మోగించింది.
pratyarthulu kalisina vaela - Sheila Dikshit Meets Arvind Kejriwal - EENADU
saarvatrika ennikallo ghora paraabhavam anantaram
dilli: ennikala ranarangamlo nuvwa nena annatlu talapadi, ghora paraabhavaanni mootagattukunna dilli mukhyamantri aravind kejrival, maji mukhyamantri sheela deekshit budhavaaram samavesamayyaru. maro enimidi nelallo dilleelo assembley ennikalu jaraganunna nepathyamlo vaari samavesam praadhaanyam santarinchukundi. aa samayamlo aame venta kontamandi congresse naayakulu kuudaa unnaaru. dilli mukhyamantri intlo samavesamaina vaaru desha raajadhaanilo nelakonna karentu, neeti samasyalapai charchinchaaru. dilli prajalu edurkontunna karentu samasyalu teerchakunda, prajalanu mabhyapedutundantu kejrivalli prabhutvam meeda sheela deekshit gatha sanivaaram vimarsalu chesina sangati telisinde. vache aaru nelala kaalaaniki prajala karentu billulu maffey cheyalani aame demand chesaru.
varusagaa moodu saarlu mukhyamantrigaa panichesina sheelaanu gadde dimpi, 2013loo aravind kejrival dilli mukhyamantri peetham ekkaaru. idila undagaa.. ee edaadi jarigina saarvatrika ennikallo dilleelo pottu kosam congresse, aap madhya aneka tarjanabharjanalu jarigi chivaraku elanti pottu lekunda iru paarteelu ennikala barilo digaayi. ayithe bhajapa desha raajadhaanilooni edu parlamentary sthaanaalu geluchukoni, vijaya dhanka moginchindi.